CELEX: 32010D0458(01)
Language: hu
Date: 2010-08-18 00:00:00
Title: 2010/458/EU: A Bizottság határozata ( 2010. augusztus 18. ) a 669/2009/EK rendelet alapján a máltai takarmány- és élelmiszer-ipari vállalkozók jóváhagyott telephelyein végzendő fizikai ellenőrzések engedélyezéséről (az értesítés a C(2010) 5684. számú dokumentummal történt)  EGT-vonatkozású szöveg

19.8.2010   
            
            
               HU
            
            
               Az Európai Unió Hivatalos Lapja
            
            
               L 218/26
            
         A BIZOTTSÁG HATÁROZATA
   (2010. augusztus 18.)
   a 669/2009/EK rendelet alapján a máltai takarmány- és élelmiszer-ipari vállalkozók jóváhagyott telephelyein végzendő fizikai ellenőrzések engedélyezéséről
   (az értesítés a C(2010) 5684. számú dokumentummal történt)
   (Csak az angol és a máltai nyelvű szöveg hiteles)
   (EGT-vonatkozású szöveg)
   (2010/458/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról, valamint a 2006/504/EK határozat módosításáról szóló, 2009. július 24-i 669/2009/EK bizottsági rendeletre (1) és különösen annak 9. cikke (1) bekezdésére,
   mivel:
   
               (1)
            
            
               A 669/2009/EK rendelet szabályokat állapít meg a bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzésekre, beleértve az Európai Unióba való beléptetésre kijelölt helyeken végzendő fizikai ellenőrzéseket. Ezenkívül meghatározza az ilyen beléptetési helyekre vonatkozó minimumkövetelményeket, és előírja, hogy a tagállamok kötelesek az interneten nyilvánosan hozzáférhetővé tenni a szóban forgó beléptetési helyek listáját.
            
         
               (2)
            
            
               A 669/2009/EK rendelet 9. cikkének (1) bekezdése előírja, hogy egy tagállam kérésére a Bizottság engedélyezheti, hogy bizonyos, különleges földrajzi akadályt jelentő körülmények között működő kijelölt beléptetési helyek esetében az illetékes hatóságok a fizikai ellenőrzést a takarmány- és élelmiszer-ipari vállalkozó telephelyén hajtsák végre, bizonyos feltételek teljesülése esetén.
            
         
               (3)
            
            
               Málta 2009. december 18-án kelt levelében utalt Floriana kikötő kijelölt beléptetési hely különleges földrajzi helyzetére, a harmadik országokból származó, nem állati eredetű termékek behozatalának viszonylag alacsony forgalmára, valamint a területét alkotó szigetek kis méretére és a köztük lévő kis távolságokra, és felkérte a Bizottságot, hogy engedélyezze, hogy az illetékes hatóságok a fizikai ellenőrzést bizonyos takarmány- és élelmiszer-ipari vállalkozók telephelyén hajtsák végre.
            
         
               (4)
            
            
               Málta 2010. február 28-án kelt levelében és az azt követő levelezésben a Bizottságnak biztosítékot szolgáltatott arra vonatkozóan, hogy: a takarmány- és élelmiszer-ipari vállalkozók csak azon telephelyein lenne engedélyezett fizikai ellenőrzéseket végezni, amelyek a 669/2009/EK rendeletben meghatározott, kijelölt beléptetési helyekre vonatkozó minimumkövetelményeknek megfelelnek; Floriana kikötő illetékes hatóságainak juttatott forrás olyan mértékű lenne, hogy ne zavarja meg, illetve ne befolyásolja károsan a beléptetési ponton végzendő ellenőrző tevékenységeket az, hogy a fizikai ellenőrzéseket esetleg a beléptetési pont létesítményein kívül végzik el; és a takarmány- és élelmiszer-ipari vállalkozó telephelyén a fizikai ellenőrzésre kiválasztott szállítmány a kijelölt beléptetési helyre történő megérkezése pillanatától fogva Floriana kikötő illetékes hatóságainak folyamatos felügyelete alatt maradna oly módon, hogy az ellenőrzés során védve legyen bármiféle illetéktelen beavatkozástól.
            
         
               (5)
            
            
               Ezért figyelembe véve Floriana kikötő kijelölt beléptetési hely különleges földrajzi akadályt jelentő körülményeit, illetve a 669/2009/EK rendelet 9. cikke (1) bekezdésében meghatározott feltételek teljesítésére vonatkozóan Málta megerősítését, helyénvaló engedélyezni, hogy a fizikai ellenőrzéseket bizonyos takarmány- és élelmiszer-ipari vállalkozók Málta által ezen ellenőrzésekre jóváhagyott telephelyein lehessen elvégezni.
            
         
               (6)
            
            
               Annak érdekében, hogy az ebben a határozatban előírt engedély megfelelő nyilvánosságot kapjon, helyénvaló, hogy azt a listát, amelyen a takarmány- és élelmiszer-ipari vállalkozóknak a 669/2009/EK rendelet szerint fizikai ellenőrzésekre jóváhagyott telephelyei szerepelnek, Málta az interneten nyilvánosan hozzáférhetővé tegye a rendelet 5. cikkében meghatározott nemzeti internetes címen,
            
         ELFOGADTA EZT A HATÁROZATOT:
   1. cikk
   (1)   A máltai Floriana kikötő kijelölt beléptetési hely illetékes hatóságai a 669/2009/EK rendelet 9. cikke (1) bekezdésével összhangban engedélyt kapnak a rendelet 8. cikke (1) bekezdésének b) pontjában meghatározott, annak I. mellékletében felsorolt nem állati eredetű takarmányok és élelmiszerek behozatalára vonatkozó fizikai ellenőrzések végrehajtására a takarmány- és élelmiszer-ipari vállalkozók Málta által ilyen ellenőrzésekre jóváhagyott telephelyein, feltéve, hogy a rendelet 9. cikke (1) bekezdésének a), b) és c) pontjában meghatározott feltételek teljesülnek.
   (2)   A takarmány- és élelmiszer-ipari vállalkozók Málta által jóváhagyott telephelyeinek listáját ezen cikk (1) bekezdése alapján interneten nyilvánosan hozzáférhetővé kell tenni a 669/2009/EK rendelet 5. cikkében meghatározott nemzeti internetes címen.
   2. cikk
   Ennek a határozatnak a Máltai Köztársaság a címzettje.
   
      Kelt Brüsszelben, 2010. augusztus 18-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 194., 2009.7.25., 11. o.